|  |  |  |  |  |  |  |
| --- | --- | --- | --- | --- | --- | --- |
| Váš list zo dňa  27.03.2019 | Naše číslo  006539/2019 | Vybavuje/linka  Mgr. Zuzana Richterová   |  |  | | --- | --- | |  | 048 / 437 41 82 | | Banská Bystrica  28.03.2019 |  |

Vec

Vysvetlenie k žiadosti o vysvetlenie podmienok výzvy na predkladanie ponúk na predmet zákazky: „Právne služby“

Verejný obstarávateľ vo Výzve na predkladanie ponúk na predmet zákazky „Právne služby“ v bode 6.3.3 ods. 2 požaduje podľa § 33 ods. 1 písm. d) zákona o verejnom obstarávaní prehľadom o celkovom obrate, ktorého splnenie uchádzač preukáže predložením prehľadu o celkovom obrate za predchádzajúce tri hospodárske roky, resp. za roky, za ktoré sú dostupné v závislosti od vzniku alebo začatia prevádzkovania činnosti. Dosiahnutý celkový obrat uchádzača súhrnne za predchádzajúce tri hospodárske roky resp. za roky, za ktoré sú dostupné v závislosti od vzniku alebo začatia prevádzkovania činnosti, musí byť minimálne vo výške 400 000,- EUR (slovom: štyristotisíc eur.). Uchádzač k prehľadom o celkovom obrate predloží aj výkazy ziskov a strát alebo výkazy o príjmoch a výdavkoch, potvrdené príslušným daňovým úradom, audítorom alebo iným príslušným orgánom za predchádzajúce tri hospodárske roky, resp. za roky, za ktoré sú dostupné v závislosti od vzniku alebo začatia prevádzkovania činnosti. Uchádzač predloží prehľad o celkovom obrate vo forme prehľadnej tabuľky, v ktorej bude uvedený celkový obrat uchádzača za jednotlivé roky uvedený v mene eur. K prepočtu cudzej meny na EUR sa použije kurz Európskej centrálnej banky platný ku dňu zverejnenia výzvy na http: //www.partnerskadohoda.gov.sk/zverejnovanie-zakaziek-nad-15-000-eur-a-zakaziek-vyhlasenych-osobou-ktorej-verejny-obstaravatel-poskytne-50-a-menej-financnych-prostriedkov-z-nfp-pre-sluzby/

Podľa zákona č. 595/2003 Z. z. o dani z príjmov v znení neskorších predpisov § 49: „ (2) Daňové priznanie alebo hlásenie sa podáva do troch kalendárnych mesiacov po uplynutí zdaňovacieho obdobia, ak tento zákon neustanovuje inak...

(11) Na účely podania daňového priznania je daňovník povinný zostaviť účtovnú závierku 1) ku koncu zdaňovacieho obdobia podľa tohto zákona a v termíne na podanie daňového priznania ju uložiť podľa osobitného predpisu. 1)“.

Podľa zákona č. 431/2002 Z. z. o účtovníctve § 17 ods. 3 „Účtovná závierka v sústave podvojného účtovníctva okrem všeobecných náležitostí podľa odseku 2 obsahuje tieto súčasti: a) súvahu, b) výkaz ziskov a strát, c) poznámky.

„Z uvedeného vyplýva, že za rok 2018 nemusí byť u všetkých uchádzačov možné získať overenie výkazu ziskov a strát za rok 2018 príslušným správcom dane, teda podľa zákona č. 563/2009 Z. z. o správe daní (daňový poriadok) a o zmene a doplnení niektorých zákonov v znení neskorších predpisov, keďže výkazy ziskov a strát sú súčasťou daňového priznania, ktoré ešte záujemca (uchádzač) nemusel podať (takáto povinnosť je k 31.03.2019 za hospodársky rok 2018).

V prípade, ak záujemca (uchádzač) nepodal daňové priznanie za rok 2018, verejný obstarávateľ požaduje od záujemcu predloženie prehľadu o dosiahnutom obrate a výkazov ziskov a strát alebo výkazov o príjmoch a výdavkoch za predchádzajúce tri hospodárske roky, resp. roky, za ktoré sú dostupné v závislosti od vzniku alebo začatia prevádzkovania činnosti. Ak je hospodársky rok zhodný s kalendárnom rokom, ide o roky 2015, 2016 a 2017.

S pozdravom

----------------------------------

RNDr. Richard Müller, PhD.

generálny riaditeľ